***OBRAZLOŽENJE POSEBNOG DIJELA IZMJENA I DOPUNA (REBALANSA)***

***FINANCIJSKOG PLANA ZA 2023. GODINU***

**Sveučilište u Zadru**

**Sažetak djelokruga rada proračunskog korisnika**

Sveučilište u Zadru je visokoškolska obrazovna i znanstvena ustanova osnovana Odlukom Hrvatskog sabora o proglašenju *Zakona o osnivanju Sveučilišta u Zadru* dana 4. srpnja 2002. godine čime je obnovljena višestoljetna sveučilišna tradicija s obzirom na to da je u Zadru osnovano prvo sveučilište na hrvatskom tlu i to 1396. godine.

Danas je Sveučilište u Zadru najveće u potpunosti integrirano sveučilište u Republici Hrvatskoj s ukupno 27 sveučilišnih odjela, pet znanstveno-istraživačkih centara te dva centra za nastavni rad, Sveučilišnom knjižnicom, Centrom za studentski standard, Studentskim savjetovalištem, Sveučilišnim laboratorijem, Poslovnim centrom, Agencijom za studentski standard te uredima i službama ustrojenim za obavljanje odgovarajućih financijskih, administrativnih i tehničkih poslova.

Elementi organizacijske strukture Sveučilišta u Zadru sastavom i funkcionalnošću optimalno odgovaraju zahtjevima pravno i funkcionalno integriranog visokog učilišta. Njegovu osnovicu čine sveučilišni odjeli kao ustrojbene jedinice Sveučilišta bez pravne osobnosti uspostavljene u svrhu izvođenja sveučilišnih i stručnih studija te znanstvenog, nastavnog i stručnog rada u određenom znanstvenom polju ili više znanstvenih polja. Zbog svojih temelja u Filozofskom fakultetu u Zadru na kojem su se izvodili studiji iz humanističkog i društvenog područja znanosti, većina sveučilišnih odjela i danas izvodi studije iz tih područja. Ustrojavanjem studija Geografije (tada u okviru prirodnih znanosti) te studija Kulture i turizma (transdisciplinarnog studija) učinjen je prvi iskorak izvan humanističkog i društvenog područja znanosti, a daljnji razvoj Sveučilišta obuhvatio je osnivanje i drugih sveučilišnih odjela u okviru kojih se izvode novi studiji iz društvenog, interdisciplinarnog, tehničkog, biotehničkog te biomedicinskog i zdravstvenog područja znanosti. Osnivanje novih studija i organizacija znanstvenih istraživanja u tzv. STEM području otežana je ograničenom mogućnošću novih zapošljavanja premda postoje ideje za osnivanjem novih studija koji bi sadržajem pratili društvene i gospodarske potrebe. Recentni iskoraci u tom pogledu učinjeni su pokretanjem preddidplomskog studija Informacijskih tehnologija, kao i diplomskih studija Mediteranske poljoprivrede, Održivog upravljanja vodenim ekosustavima, Organizacije u pomorstvu, Održivog razvoja turizma i Digitalnog komuniciranja.

Sveučilište u Zadru ima ukupno 658 djelatnika, od toga je 445 nastavnog osoblja, a 213 nenastavnog osoblja. Ukupan broj djelatnika u Sveučilišnoj knjižnici te administrativnog, tehničkog i pomoćnog osoblja je 213. Omjer broja nastavnika (osoblja u znanstveno-nastavnim, umjetničko-nastavnim, nastavnim i suradničkim zvanjima) i broja studenata je 1:12. Omjer broja administrativnog, tehničkog i pomoćnog osoblja i studenata je 1:25.

Kao zasebne ustrojbene jedinice Sveučilište u Zadru ustrojilo je pet znanstveno-istraživačkih centara s ciljem organiziranja i promicanja znanstveno-istraživačkog rada (Centar za jadransku onomastiku i etnolingvistiku, Centar Stjepan Matičević, Centar za istraživanje krša i priobalja, Centar za interdisciplinarno istraživanje mora i pomorstva i Centar za istraživanje glagoljaštva) te dva centra za nastavni rad (Centar za tjelovježbu i studentski sport te Centar za strane jezike).

Centar za istraživanje krša i priobalja, Centar za interdisciplinarno istraživanje mora i pomorstva i Centar za istraživanje glagoljaštva nemaju zaposlenike nego u njima djeluju timovi znanstvenika s više odjela.

Administrativne, tehničke i financijske poslove za sve navedene ustrojbene jedinice u skladu sa zahtjevima pravno i funkcionalno integriranog visokog učilišta obavljaju središnje sveučilišne službe i uredi. Uzimajući u obzir važnost znanstvenih, stručnih i infrastrukturnih projekata Sveučilište u Zadru je 2022. ustrojilo poseban Centar za projekte, znanost i transfer tehnologija.

Hrvatski sabor donio je na sjednici 27. listopada 2023. godine Izmjene i dopune Državnog proračuna Republike Hrvatske za 2023. godinu. Navedeni dokument objavljen je u Narodnim novinama, br. 129/23 od 31. listopada 2023. godine. Prema Zakonu o proračunu (NN 144/21) proračunski korisnik dužan je uskladiti svoj financijski plan s Izmjenama i dopunama Državnog proračuna Republike Hrvatske. Slijedom toga, Sveučilište u Zadru izradilo je Izmjene i dopune (rebalans) financijskog plana za 2023. godinu.

**A621074 Redovna djelatnost Sveučilišta u Zadru**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Upute za izradu prijedloga državnog proračuna RH za razdoblje 2023.-2025. Ministarstva financija, Državna riznica
* Pravilnik o sustavu i osiguravanju unapređenja kvalitete Sveučilišta u Zadru
* Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Izmjene i dopune 2023. | Razlika | Indeks |
| A621074Redovna djelatnost Sveučilišta u Zadru | 15.811.954 | 16.223.755 | 21.803.217 | 24.572.005 | 2.768.788 | 113 |

*Ova aktivnost/ projekt sastoji se od sljedećih elemenata/ podaktivnosti:*

1. *Financiranja rashoda za plaće*
2. *Financiranja materijalnih prava zaposlenih*
3. *Financiranje prehrane i smještaja studenata i rad Studentskog zbora*

*Ova aktivnost provodi se svake godine.*

*U razdoblju 2023. – 2025. očekuje se ostvarenje neznatnog porasta na pozicijama ove aktivnosti. Taj porast prati blagi rast broja zaposlenih u narednim razdobljima. Namjenska sredstva za smještaj i prehranu studenata te studentske programe također su planirana u ovoj aktivnosti.*

***Izračun financijskog plana:***

1. *Element/ podaktivnost 1:*

*Planirani broj zaposlenih u 2023.g. (i 2024.i 2025.) x iznos prosječne mjesečne plaće x 12 mjeseci + ostali rashodi za zaposlene=18.723.223 EUR; rebalansom je utvrđen iznos od 18.586.223 EUR odnosno smanjenje za 137.000 EUR*

1. *Element/ podaktivnost 2:*

*Materijalna prava zaposlenih planiraju se u visini 292.815 EUR u 2023.g. te procjena prati povećanje broja zaposlenih i iznose u 2022.g. i 2023.g.; rebalansom je utvrđen iznos od 322.815 EUR odnosno uvećanje za 30.000 EUR*

1. *Element/ podaktivnost 3:*

*Sredstva za rad Studentskog zbora planiraju se u visini 17.917,58 EUR za sve tri godine, te je ostatak iznosa planiran za sufinanciranje prehrane i smještaja studenata. Iznos je ostao nepromijenjen.*

1. *Element/ podaktivnost 4:*

*Planirana su sredstva u ukupnom iznosu 1.990.842 EUR kao potpora za infrastrukturni projekt „Sveučilišna znanstveno-nastavna infrastruktura za 21. stoljeće“ u 2023. godini. Rebalansom je utvrđen iznos od 4.566.630 EUR odnosno uvećanje za 2.575.788 EUR.*

**A622122 Programsko financiranje javnih visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Odluka o programskom financiranju javnih visokih učilišta u Republici Hrvatskoj u akademskim godinama 2018./19. - 2021./2022. (NN 87/2018)
* Kolektivni ugovor za znanost i visoko obrazovanje i Dodatak I. Kolektivnom ugovoru za znanost i visoko obrazovanje (NN 9/2019)
* Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Izmjene i dopune 2023. | Razlika | Indeks |
| A622122Programsko financiranje javnih visokih učilišta  | 1.338.887 | 1.647.827 | 1.682.397 | 1.682.397 | 0 | 100 |

U razdoblju provedbe programskih ugovora očekuje se ostvarenje sljedećeg: ostvarenje razvojnih pomaka u nastavnoj i znanstvenoj djelatnosti u STEM području, osobito kroz unapređivanje studija u području informacijskih, tehničkih i prirodnih znanosti uz snaženje istraživačkih i umjetničkih kapaciteta te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja:

1. Podizanje znanstvene izvrsnosti Sveučilišta u Zadru
2. Jačanje suradnje s gospodarstvom i transfer znanja, te razvoj europskog i nacionalnog identiteta i kulture
3. Povećanje relevantnosti, kvalitete i učinkovitosti studiranja na Sveučilištu u Zadru
4. Stvaranje pametnog, održivog i društveno odgovornog Sveučilišta u Zadru

***Izračun financijskog plana:***

*Sredstva programskog financiranja planiraju se za 2023. godinu u iznosu 1.682.397 EUR. Isti iznos planiran je i u projekcijama za 2024.-2025. Rebalans za 2023. godinu ostao je isti na razini aktivnosti, izmjene su se dogodile između skupina konta s rezultatom razlike 0.*

*Nastavno su prikazani institucijski ciljevi i rezultati koji su predviđeni u predstojećem planskom razdoblju programskog financiranja.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| Broj prijavljenih standarda zanimanja/usklađenih studijskih programa sa HKO | Usklađenost studijskih programa sa standardima kvalifikacija iz Registra Hrvatskog kvalifikacijskog okvira | studijski program | 2 - predan zahtjev za upis standarda zanimanja | Sveučilište | 6 | 2 | 2 |
| Broj studenata | Udio dolaznih međunarodnih studenata (dolazna mobilnost studenata) | student | 209 | Ured za osiguravanje kvalitete | 220 | 250 | 250 |
| Broj znanstvenih autorskih knjiga s  | Povećanje broja znanstvenih autorskih knjiga  | znanstvena autorska knjiga  | 35 | Ured za izdavaštvo | 40 | 40 | 45 |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 1718 | Ured za preddiplomske i diplomske studije | 1800 | 1850 | 1850 |
|  Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 0,66 | Ured za preddiplomske i diplomske studije | 0,70 | 0,75 | 0,75 |
| Broj radova objavljenih u časopisima uvedenim u -bazi Web of Science za STEM područja znanosti, - broj radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine) | Znanstvena produktivnost | Broj radova | 110230 | Sveučilišna knjižnica | 120250 | 130260 | 140275 |
| Broj aktivnosti popularizacije znanosti | Broj aktivnosti u kojima su sudjelovali zaposlenici Sveučilišta a odnosi se na popularizaciju znanosti | Broj | 160 | Centar za projekte, znanost i transfer tehnologija | 170 | 175 | 180 |

**A621038 Programi vježbaonica visokih učilišta**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Pravilnik o sustavu i osiguravanju unapređenja kvalitete Sveučilišta u Zadru
* Pravilnici Sveučilišta u Zadru

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Izmjene i dopune 2023. | Razlika | Indeks |
| A621038Programi vježbaonica visokih učilišta | 74.567 | 65.180 | 67.266 | 131.080 | 63.814 | 194 |

*Ova aktivnost provodi se svake godine.*

*U razdoblju 2023. – 2025. očekuje se povećanje opsega vježbaoničkog rada sukladno ciljevima povećanja udjela vježbaoničkog rada i stručne prakse u nastavnim programima.*

*Izračun financijskog plana:*

*Sredstva za rad vježbaonica planirana su s vrlo blagim porastom u odnosu 2023. na 2022. godinu. Plan za 2024. i 2025. godinu je jednak kao za 2023. Rebalansom za 2023. je utvrđen iznos od 131.080 EUR odnosno uvećanje za 63.814 EUR.*

**A679092 Redovna djelatnost Sveučilišta u Zadru (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Kolektivni ugovor za znanost i visoko obrazovanje i Dodatak I. Kolektivnom ugovoru Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.
* Odluka o školarini redovitih i izvanrednih studenata koji u akad. god. 2022./2023. upisuju prvu godinu sveučilišnih i stručnih preddiplomskih, sveučilišnih diplomskih i integriranih preddiplomskih i diplomskih sveučilišnih studija na Sveučilištu u Zadru

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Izmjene i dopune 2023. | Razlika | Indeks  |
| A679092Redovna djelatnost Sveučilišta u Zadru (iz evidencijskih prihoda) | 3.764.047 | 3.763.733 | 3.865.372 | 4.326.156 | 460.785 | 112 |

*Ova aktivnost provodi se svake godine.*

*U razdoblju 2023. – 2025. očekuje se ostvarenje ciljeva sukladno Strategiji Sveučilišta u Zadru.*

*Plan rashoda redovne djelatnosti Sveučilišta u Zadru iz evidencijskih prihoda (izvori 31, 43, 52, 61, 71) izračunat je na temelju ugovora javne nabave čija će realizacija biti u idućoj fiskalnoj godini, planiranih infrastrukturnih radova u narednim razdobljima, realizacije troškova projekata koje financira Hrvatska zaklada za znanost, planiranim ugovorima s vanjskim suradnicima, te planiranim odjelnim potrebama.*

**A679074 EU projekti Sveučilišta u Zadru (iz evidencijskih prihoda)**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Zakon o visokom obrazovanju i znanstvenoj djelatnosti (NN 119/22, na snazi od 22. listopada 2022.)
* Strategija Sveučilišta u Zadru 2017.-2022.
* Strategija Sveučilišta u Zadru 2022.-2027. (u izradi)
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2019.-2023.
* Strateški program znanstvenih istraživanja u području biomedicine i zdravstva, biotehničkih, interdisciplinarnih, prirodnih i tehničkih znanosti 2023.-2027. (u izradi)
* Strateški program znanstvenih istraživanja u području društvenih i humanističkih znanosti te u umjetničkom području 2020.-2024.
* Europska strategija za pametan, održiv i uključiv rast - Europa 2020. (3͘. ožujka 2010.)
* Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020., (listopad 2014.)
* Strategija poticanja inovacija Republike Hrvatske 2014.-2020., (17. prosinca 2014.)
* Erasmus međuinstitucijski sporazumi

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Izmjene i dopune 2023. | Razlika | Indeks  |
| A679074EU projekti Sveučilišta u Zadru (iz evidencijskih prihoda) | 1.600.973 | 1.249.584 | 1.474.523 | 2.149.602 | 675.079 | 146 |

*Ova aktivnost sastoji se od sljedećih podprojekata i pripadajućih planiranih rashoda te rebalansom naknadno uvrštenih projekata:*

|  |  |  |  |
| --- | --- | --- | --- |
| **Naziv projekta** | **PLAN ZA 2023.** | **Izmjena i dopuna 2023.** | **Razlika** |
| BLUE-CONNECT  | 17.787 | 27.117 | 9.330 |
| BREATH | 0 | 594 | 594 |
| BUDI SPREMAN I KOMPETENTAN | 90.949 | 74.438 | -16.511 |
| COADVANCE | 0 | 46.748 | 46.748 |
| CRAFT-OA | 3.534 | 5.794 | 2.260 |
| DIAMAS | 2.796 | 6.457 | 3.661 |
| DIGITClue - Digital Inclusion | 9.100 | 8.505 | -595 |
| DORAS | 0 | 3.453 | 3.453 |
| ERASMUS MUNDUS | 0 | 8.886 | 8.886 |
| ERASMUS+ EU-CONEXUS Plus | 406.517 | 408.565 | 2.048 |
| ERASMUS+ KA1- mobilnost u visokom obrazovanju | 515.263 | 595.047 | 79.784 |
| EU-CONEXUS | 0 | 107.722 | 107.722 |
| EU-CONEXUS RFS | 0 | 24.150 | 24.150 |
| FINS INTO THE WATER | 0 | 542 | 542 |
| IDEA-NET | 0 | 2.185 | 2.185 |
| I-MORE - Inovacije za razvoj održive marikulture | 29.392 | 130.386 | 100.994 |
| Interreg Italija Hrvatska ERDF | 23.950 | 39.492 | 15.542 |
| LIFE21-ENV-IT-LIFE MICROFIGHTER | 74.781 | 25.660 | -49.121 |
| OPERAS-PLUS | 7.330 | 11.975 | 4.645 |
| PARTNERSTVO IZMEĐU ZNANSTVENIKA I RIBARA | 0 | 917 | 917 |
| PROPELERI | 51.523 | 67.418 | 15.895 |
| PODUZMI  | 11.611 | 521 | -11.090 |
| PRIMA SAFE AGRO BEE | 0 | 48.058 | 48.058 |
| SCEE - Students Civic Engagement European Project | 6.391 | 2.621 | -3.770 |
| SHEMA | 68.537 | 66.801 | -1.736 |
| SHIE - Sports Disability Inclusive Experience | 13.219 | 4.002 | -9.217 |
| SOCIOPSYCHODRAMA | 0 | 13.133 | 13.133 |
| STEM COUNTY  | 79.253 | 59.248 | -20.005 |
| STREAM | 33.355 | 149.805 | 116.450 |
| TEAPOT  | 4.504 | 2.334 | -2.170 |
| TEHNIČKA ŠKOLA-MRRFEU | 0 | 186.291 | 186.291 |
| TEMATSKE MREŽE-PROSTOR I PROMJENE (B.A.B.E.) | 0 | 504 | 504 |
| TRIPLE H2020-INFRAEOSC-2018-2020 | 2.882 | 3.641 | 759 |
| VODI ME Vode Imotske krajine | 21.845 | 16.592 | -5.253 |
| **Ukupno** | **1.474.523** | **2.149.602** | **675.079** |

**A621118 Pravomoćne sudske presude**

*Zakonske i druge pravne osnove*

* Zakon o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)
* Kolektivni ugovor za znanost i visoko obrazovanje (zaključen 22. listopada 2010.)
* Temeljni kolektivni ugovor za službenike i namještenike u javnim službama (zaključen 12. prosinca 2012.)
* Zakon o osiguravanju kvalitete u znanosti i visokom obrazovanju
* Pravomoćne presude tužitelja

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Izmjene i dopune 2023. | Razlika | Indeks  |
| A621181Pravomoćne sudske presude |  |  | 85.105 | 96.043 | 10.938 | 113 |

*U razdoblju 2023. – 2025. očekuje se podmirenje iznosa iz pravomoćnih presuda donesenih po tužbama zaposlenika protiv javnih visokih učilišta, a radi isplate razlike plaće po povoljnijoj osnovici za razdoblje od prosinca 2015. do siječnja 2017. godine.*

*Planirani su jednaki iznosi i intervali isplata kroz razdoblje 2023. - 2025., a planirani godišnji iznos je 85.105 EUR. Rebalansom je za 2023. utvrđen iznos od 96.043 EUR odnosno uvećanje za 10.938 EUR.*

*Izračun financijskog plana:*

* *Broj tužitelja x dosuđeni bruto iznos za isplatu*

U Zadru, 19. prosinca 2023.